**Styremøte 13.5.19**

Tilstede: Margret, Susanne, Karin, Rita, Morten, Magne, Alf og Adrian

Oppsatt cup-runde 22.mai mot Melbu, Isberget setter opp minibuss. Enten 17 eller 9 seter alt etter hvor stor påmelding det blir. Saken ligger på Fb siden med info om pris og tidspunkter. Vi holder oss lavt, 200,- for medlemmer og 350 for andre. Har fått et godt tilbud på leie fra Biltrend. Påmelding må skje til Morta innen fredag kl 12.

De lenge etterlengtede blussene ser ut som de er på tur nordover! Skysses til Bodø og der må vi hente de ut. Susanne tar tak i alle søknader som må leveres TIL, politi og brannvesen. Morta og Magne ser på transporten videre fra Bodø og nordover.

Gledelig for oss i Isberget: Grasrotandelen genererer penger i kassa. Kr 29 000 er kommet inn første del av året. Oppfordre flere til å ha Isberget som grasrotmottaker.

16.mai blir det grilling på No24. Margret har sjekket priser på kjøtt og har fått fullmakt fra styret til å handle inn. Det serveres hvalbiff, burgere og pølser med tilbehør. Gratis for medlemmer og kr 50,- for ikke-medlemmer. Pølser kr 25,- Karin og Rita har salg av effektene vi har, og ellers hjelper alle til som vanlig med rydding og pynting.

Adrian kopierer opp sanghefte til kampen. !00 stk i denne omgang. Viktig at flere lærer de nye sangene.

Hva skal til for at engasjementet i Oslo/på østlandet øker? Vi ser at det er færre på bussturer, færre samles på Tordenskiold. Hva kan vi gjøre nordfra for å hjelpe til? Jobber videre med denne saken og oppfordrer i alle fora nye og gamle supportere til å støtte laget. Nå trengs vi!

Isberget skal gå i Borgertoget 17.mai. Oppmøte kl 16. i skolegården på Kongsbakken skole. Tilion går i toget.

Vi venter på finansieringsplan/kostnadsplan ang APP utviklingen. Den saken beror enn så lenge til vi hører noe. Trenger vi flere sosiale media? Er det kanskje viktigere at vi møtes face to face og tar fotballinteressen tilbake til det nivået der vi møtte hverandre? Tanker om fremtidig supporterarbeid. Vi har mange utfordringer!

Kjell Kolbeinsen var sammen med oss på begynnelsen av møtet. Han fortalte litt om hva som skjer oppe på Alfheim. Der skal moderniseres med bla nye dusjer tilknyttet treningssentret og nytt kjøkken som holder mattilsynet sine krav. Han oppfordrer oss til å bruke media klokt, og sitter med et inntrykk at vi er fornuftige folk som representerer TIL på en bra måte. Vi fikk sendt hilsen til Trond Mohn og ønsket han hjertelig velkommen på kamp.

Etter styremøtet er det åpent medlemsmøte hvor Simo og Svein- Morten møter oss for uformell prat.

Ref Rita